15 Moab ho atemmusɛm ni:+Esiane sɛ wɔasɛe no anadwo baako nti,Moab-Ar+ ayɛ komm.Esiane sɛ wɔasɛe no anadwo baako nti,Moab-Kir+ ayɛ komm.2 Waforo kɔ Ofie* hɔ ne Dibon,+Ɔkɔ sorɔnsorɔmmea* hɔ rekosu.Nebo+ ne Medeba+ nti, Moab resu teɛteɛm.Obiara abɔ tikwaw,+ obiara ayi n’abogyesɛ.+3 Wofurafura awerɛhow ntama* wɔ ne mmɔnten so.Wɔn nyinaa resu teɛteɛm wɔ wɔn adan atifi ne wɔn mmɔnten so;Wɔresian nyinaa, na wɔresu.+4 Hesbon ne Eleale+ teɛm;Wɔte wɔn nne wɔ Yahas+ tɔnn.Ɛno nti na Moab asraafo teɛteɛm.Ne ho* rewosow biribiri.5 Moab nti, me koma resu.N’aguanfo akɔ ara akodu Soar+ ne Eglat-Selisiya.+Wɔreforo Luhit koko nyinaa, na wɔresu;Wɔnam kwan so rekɔ Horonaim nyinaa, na wɔresu teɛteɛm wɔ ɔsɛe no ho.+6 Nimrim nsu nyinaa ayow koraa;Sare momono no aguan,Sare no awu, na wura momono biara nni hɔ bio.7 Ɛno nti na wɔsoso wɔn ahode ne ne nneɛma a aka wɔ wɔn adekoradan mu rekɔ no;Wɔretwa subon a nsuano nnua wom no.8 Agyaadwo no gyigye Moab asaase so baabiara.+Osũ ne nteɛteɛm no adu Eglaim;Osũ ne nteɛteɛm no adu Beer-Elim.9 Dimon nsu nyinaa adan mogya,Nanso nea mede reba Dimon so no sen ɛno koraa:Mede gyata bɛba Moabfo a wɔreguanNe wɔn a wɔaka wɔ asaase no so no so.+
twi_Latn